
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2988 

5 Νοεμβρίου 2014 


ΑΠΟΦΑΣΕΙ Σ 

Αριθμ. 175372/Υ1 

Μεταβίβαση δικαιώματος υπογραφής «Με εντολή 
Υπουργού» στο Γενικό Γραμματέα Υπουργείου Παι¬ 
δείας και Θρησκευμάτων, στους Προϊσταμένους 
Γενικών Διευθύνσεων, Διευθύνσεων και Τμημάτων 
της Γενικής Γραμματείας Υπουργείου Παιδείας και 
Θρησκευμάτων και στους Προϊσταμένους αυτοτε¬ 
λών υπηρεσιακών μονάδων του Υπουργείου Παιδεί¬ 
ας και Θρησκευμάτων. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 54 και 90 του «Κώδικα Νομοθεσίας για 
την Κυβέρνηση και τα Κυβερνητικά Όργανα» που κυρώ¬ 
θηκε με το άρθρο πρώτο του ΠΔ. 63/2005 (ΦΕΚ Α' 98). 

β) Του Π.Δ. 4/2002 «Εκτέλεση ενεργειών τεχνικής 
βοήθειας - στήριξης και διαχείρισης των αντίστοιχων 
πόρων» (ΦΕΚ Α' 3). 

γ) Του άρθρου 3 του ΠΔ. 85/2012 «Ιδρυση και μετο- 
νομασία Υπουργείων, μεταφορά και κατάργηση υπηρε¬ 
σιών» (ΦΕΚ Α' 141), όπως τροποποιήθηκε με την παρ. 1 
του άρθρου 1 του Π.Δ. 88/2012 (ΦΕΚ Α' 143), το άρθρο 
2 του Π.Δ. 98/2012 (ΦΕΚ Α' 160) και το άρθρο 2 του 
Π.Δ. 118/2013 (ΦΕΚ Α' 152). 

δ) Του Π.Δ. 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 134). 

ε) Του ΠΔ. 114/2014 «Οργανισμός Υπουργείου Παιδείας 
και Θρησκευμάτων» (ΦΕΚ Α' 181). 

2. Την αρ. 2/68471/0026/12-7-2013 (ΑΔΑ: ΒΛ4ΙΗ-ΩΓΟ) 
εγκύκλιο του Υπουργείου Οικονομικών. 

3. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Άρθρο 1 

Στον Γ ενικό Γ ραμματέα Υπουργείου Παιδείας και Θρη¬ 
σκευμάτων μεταβιβάζουμε το δικαίωμα να υπογράφει 
«Με εντολή Υπουργού»: 

Α) Αποφάσεις, πράξεις και έγγραφα που εκδίδονται 
σύμφωνα με τις κείμενες διατάξεις και αφορούν στα 
ακόλουθα θέματα: 


1. Έκδοση εγκυκλίων και παροχή οδηγιών προς όλες 
τις υπηρεσίες του Υπουργείου, καθώς και τα Ν.Π.Δ.Δ. 
που εποπτεύονται από αυτό, για την εφαρμογή της 
κείμενης νομοθεσίας, τον προγραμματισμό και τον 
συντονισμό της δραστηριότητας των Υπηρεσιών του 
Υπουργείου με σκοπό την αποτελεσματική υλοποίηση 
της κυβερνητικής πολιτικής και την εύρυθμη και παρα¬ 
γωγική λειτουργία τους. 

2. Ερωτήματα στο γραφείο Νομικού Συμβούλου του 
Κράτους στο Υπουργείο Παιδείας και Θρησκευμάτων. 

3. Αποφάσεις και έγγραφα συναρμοδιότητας υπηρεσι¬ 
ών, που υπάγονται σε διαφορετικές Γ ενικές Διευθύνσεις 
και στο Διοικητικό Τομέα Ευρωπαϊκών Πόρων. 

4. Αναπομπή υποθέσεων για επανεξέταση από τη Δι¬ 
οίκηση ή τα αρμόδια συλλογικά όργανα. 

5. Αποφάσεις για την τοποθέτηση, μετακίνηση, μετά¬ 
θεση, μετάταξη και απόσπαση των διοικητικών υπαλλή¬ 
λων και των εκπαιδευτικών του Υπουργείου. 

6. Τοποθέτηση και μετακίνηση υπαλλήλων και εκπαι¬ 
δευτικών στις δομές του Υπουργείου, στις Γενικές Δι¬ 
ευθύνσεις, Διευθύνσεις, αυτοτελή Τμήματα και Γραφεία 
των Γενικών Γραμματειών, καθώς και των αυτοτελών 
υπηρεσιακών μονάδων του Υ.ΠΑΙ.Θ. 

7. Χορήγηση κανονικών, φοιτητικών, σπουδαστικών, 
επιμορφωτικών αδειών, αδειών χωρίς αποδοχές και λοι¬ 
πών αδειών, πλην των ειδικών και αναρρωτικών, στους 
Προϊσταμένους Γενικών Διευθύνσεων και Προϊσταμέ¬ 
νων αυτοτελών Διευθύνσεων της Γ ενικής Γ ραμματείας 
Υπουργείου Παιδείας και Θρησκευμάτων και Προϊστα¬ 
μένων αυτοτελών υπηρεσιακών μονάδων του Υ.ΠΑΙ.Θ., 
όπως προβλέπεται από το νόμο. 

8. Χορήγηση κανονικών, φοιτητικών, σπουδαστικών, 
επιμορφωτικών, αναρρωτικών αδειών και αδειών άνευ 
αποδοχών στους Περιφερειακούς Διευθυντές Εκπαίδευ¬ 
σης, όπως προβλέπεται από το νόμο. 

9. Εντολή διενέργειας διοικητικών εξετάσεων, επιθε¬ 
ωρήσεων και διαδοχικών ελέγχων. 

10. Έγκριση μετακίνησης εκτός έδρας των Προϊ¬ 
σταμένων Γενικών Διευθύνσεων, των Προϊσταμένων 
αυτοτελών υπηρεσιακών μονάδων, των Συντονιστών 
Εκπαίδευσης, Επιθεωρητών Ευρωπαϊκών Σχολείων και 
Περιφερειακών Διευθυντών Εκπαίδευσης του Υπουργεί¬ 
ου Παιδείας και Θρησκευμάτων, όπου απαιτείται. 

11. Σύσταση και συγκρότηση επιτροπών, ομάδων ερ¬ 
γασίας με ή χωρίς αμοιβή. 

12. Αποφάσεις χρηματοδότησης του Ινστιτούτου Βυ¬ 
ζαντινών και Μεταβυζαντινών Σπουδών της Βενετίας. 

13. Έκδοση καταλογιστικών πράξεων, για περικοπές 
αμοιβών που απορρέουν από την εφαρμογή συμβάσεων 
προμήθειας εξοπλισμού και από προτάσεις των επιτρο¬ 
πών παραλαβής ειδών εξοπλισμού και από οποιαδήποτε 
άλλη αιτία μέχρι του ποσού των 700.000,00 Ευρώ. 

14. Πρόσκληση εκδήλωσης ενδιαφέροντος, συγκρό¬ 
τηση επιτροπών αξιολόγησης για την ανάθεση μελε¬ 
τών για ποσό δαπάνης από 1.000.000,01 Ευρώ μέχρι 
15.000.000,00 Ευρώ σε βάρος των πιστώσεων του τα¬ 
κτικού προϋπολογισμού ή του Προγράμματος Δημοσίων 
Επενδύσεων (Π.Δ.Ε.). 

15. Αποφάσεις ανάθεσης έργου, μελέτης ή προμήθειας 
και αποφάσεις έγκρισης ή αναγνώρισης κάθε (ρύσε¬ 
ως δαπάνης από τον Τακτικό Προϋπολογισμό ή τον 
Προϋπολογισμό Δημοσίων Επενδύσεων για ποσά από 
1.000.000,01 Ευρώ μέχρι 15.000.000,00 Ευρώ. 

16. Αποφάσεις έγκρισης, διάθεσης και αναγνώρισης 
κάθε φύσης επιχορήγησης ή/και χρηματοδότησης σε 
ΝΠΔΔ και λοιπών φορέων από τον Τακτικό Προϋπολο¬ 
γισμό μέχρι 15.000.000,00 Ευρώ. 

17. Αποφάσεις έγκρισης διενέργειας μειοδοτικών δια¬ 
γωνισμών και κατακύρωσης των αποτελεσμάτων τους 
για κάθε φύσης έργα, περιλαμβανομένων και των κτιρι- 
ακών που πραγματοποιούνται σε βάρος των πιστώσεων 
του Π.Δ.Ε. όταν ο προϋπολογισμός των έργων αυτών 
είναι από 1.000.000,01 Ευρώ μέχρι 15.000.000,0 Ευρώ. 

18. Υπογραφή συμβάσεων ποσού από 1.000.000,01 
Ευρώ μέχρι 15.000.000,00 Ευρώ. 

19. Αποφάσεις συγκρότησης επιτροπών διενέργειας 
διαγωνισμών προμηθειών, επιτροπών εξέτασης ενστά¬ 
σεων, επιτροπών παραλαβής και εκτέλεσης έργου ή 
εργασιών και μελετών από 1.000.000,01 Ευρώ μέχρι 
15.000.000,00 Ευρώ. 

20. Αποφάσεις έγκρισης συγκριτικών πινάκων των εκτε- 
λουμένων έργων και μελετών ποσού από 1.000.000,01 
μέχρι 15.000.000,00 Ευρώ. 

21. Προτάσεις στον Υπουργό για την κατάρτιση του 
προγράμματος Δημοσίων Επενδύσεων του Υπουργείου 
Παιδείας και Θρησκευμάτων. 

22. Αποφάσεις, πράξεις και έγγραφα, που αφορούν στο 
Π.Δ. 4/2002 με οικονομικό αντικείμενο από 1.000.000,01 
Ευρώ μέχρι 15.000.000,00 Ευρώ. 

23. Αποφάσεις έγκρισης κάθε φύσης δαπάνης, έκδο¬ 
σης και παράτασης ενταλμάτων προπληρωμής όταν το 
ποσό είναι από 1.000.000,01 Ευρώ μέχρι 15.000.000,00 
Ευρώ 

24. Έγκριση επιχορήγησης δημοσίων Βιβλιοθηκών. 

25. Απόφαση για ορισμό ειδικού επιστήμονα από κα¬ 
θηγητές όλων των βαθμιδών των Ανώτατων Εκπαιδευ¬ 
τικών Ιδρυμάτων ή από οικεία επαγγελματική οργάνωση 
για την υποβολή στο Συμβούλιο Αναγνωρίσεως Επαγ¬ 
γελματικών Προσόντων έγγραφης γνωμοδότησης, κατά 
περίπτωση, σύμφωνα με τις κείμενες διατάξεις. 

26. Υπογραφή συμβάσεων με όργανα και φορείς της 
Ευρωπαϊκής Ένωσης για Ευρωπαϊκά Προγράμματα. 

27. Αιτήματα για έγκριση πιστώσεων ανεξαρτήτως 
ποσού από το αποθεματικό του Γενικού Λογιστηρίου 
του Κράτους, καθώς και μεταφοράς πιστώσεων από τον 
τακτικό προϋπολογισμό του Υ.ΠΑΙ.Θ. σε άλλους φορείς 
εκτός Υ.ΠΑΙ.Θ. 


28. Χορήγηση αδείας άσκησης ιδιωτικού έργου με ή 
χωρίς αμοιβή στους Συντονιστές εκπαίδευσης, τους 
Περιφερειακούς Διευθυντές Εκπαίδευσης και τους Γε¬ 
νικούς Διευθυντές του ΥΠΑΙΘ. 

29. Έγκριση υπηρεσιακών μεταβολών Συντονιστών Εκ¬ 
παίδευσης, Περιφερειακών Διευθυντών Εκπαίδευσης και 
Γ ενικών Διευθυντών του Υπουργείου. 

30. Αποφάσεις κατανομής θέσεων προσωπικού ανά 
κατηγορία κλάδο και ειδικότητα στο Υπουργείο. 

Β) Αποφάσεις, πράξεις και γενικά κάθε είδους έγγρα¬ 
φα που εκδίδονται σύμφωνα με τις κείμενες διατάξεις 
και αφορούν σε θέματα των παρακάτω υπηρεσιών του 
Υ.ΠΑΙ.Θ.: 

1. Γ ενικής Διεύθυνσης Ανωτάτης Εκπαίδευσης 

2. Διεύθυνσης Εξετάσεων και Πιστοποιήσεων της Γ ε¬ 
νικής Διεύθυνσης Στρατηγικού Σχεδιασμού, Προγραμ¬ 
ματισμού και Ηλεκτρονικής Διακυβέρνησης. 

3. Ειδικής Υπηρεσίας Εφαρμογής Εκπαιδευτικών Δρά¬ 
σεων του Υπουργείου Παιδείας και Θρησκευμάτων. 

4. Ειδικής Υπηρεσίας Διαχείρισης του Επιχειρησιακού 
Προγράμματος «Εκπαίδευση και Δια Βίου Μάθηση» του 
Ενιαίου Διοικητικού Τομέα Ευρωπαϊκών Πόρων. 

Για τις ανωτέρω αποφάσεις, πράξεις και έγγραφα 
δεν έχουν εφαρμογή οι κατ’ ανωτέρω όριο οικονομικοί 
περιορισμοί της παρ. Α' του άρθρου αυτού. 

Αρθρο 2 

Στους Προϊσταμένους των Γ ενικών Διευθύνσεων της 
Γενικής Γραμματείας Υπουργείου Παιδείας και Θρη¬ 
σκευμάτων μεταβιβάζουμε το δικαίωμα να υπογράφουν 
«Με εντολή Υπουργού» αποφάσεις, πράξεις και έγγρα¬ 
φα, αρμοδιότητάς του, που εκδίδονται σύμφωνα με τις 
κείμενες διατάξεις και αφορούν στα ακόλουθα θέματα: 

1. Πρόσκληση εκδήλωσης ενδιαφέροντος, συγκρότηση 
επιτροπών αξιολόγησης για την ανάθεση μελετών για 
ποσό δαπάνης από 200.000,01 Ευρώ μέχρι 1.000.000,00 
Ευρώ σε βάρος των πιστώσεων του τακτικού προϋπο¬ 
λογισμού ή του Προγράμματος Δημοσίων Επενδύσεων 
(Π.Δ.Ε.). 

2. Αποφάσεις ανάθεσης έργου, μελέτης ή προμήθειας 
και αποφάσεις έγκρισης ή αναγνώρισης κάθε (ρύσε¬ 
ως δαπάνης από τον Τακτικό Προϋπολογισμό ή τον 
Προϋπολογισμό Δημοσίων Επενδύσεων για ποσά από 
200.000,01 μέχρι 1.000.000,00 Ευρώ. 

3. Αποφάσεις έγκρισης διενέργειας μειοδοτικών δια¬ 
γωνισμών και κατακύρωσης των αποτελεσμάτων τους 
για κάθε φύσης έργα, περιλαμβανομένων και των κτιρι- 
ακών που πραγματοποιούνται σε βάρος των πιστώσεων 
του Π.Δ.Ε. όταν ο προϋπολογισμός των έργων αυτών 
είναι από 200.000,01 Ευρώ μέχρι 1.000.000,00 Ευρώ. 

4. Υπογραφή συμβάσεων ποσού από 200.000,01 Ευρώ 
μέχρι 1.000.000,00 Ευρώ. 

5. Αποφάσεις συγκρότησης επιτροπών διενέργειας 
διαγωνισμών προμηθειών, επιτροπών εξέτασης εν¬ 
στάσεων, επιτροπών παραλαβής και εκτέλεσης έργου 
ή εργασιών και μελετών από 200.000,01 Ευρώ μέχρι 
1.000.000,00 Ευρώ. 

6. Αποφάσεις έγκρισης συγκριτικών πινάκων των εκτε- 
λουμένων έργων και μελετών από 200.000,01 Ευρώ μέχρι 
1.000.000,00 Ευρώ. 

7. Αποφάσεις, πράξεις και έγγραφα, που αφορούν στο 
Π.Δ. 4/2002 με οικονομικό αντικείμενο από 200.000,01 
Ευρώ μέχρι 1.000.000,00 Ευρώ. 

8. Αποφάσεις έγκρισης κάθε φύσης δαπάνης, έκδοσης 
και παράτασης ενταλμάτων προπληρωμής όταν το ποσό 
είναι από 200.000,01 Ευρώ μέχρι 1.000.000,00 Ευρώ. 

9. Ορισμός ή αντικατάσταση υπόλογου διαχειριστή. 

10. Έγγραφα συναρμοδιότητας περισσοτέρων Διευ¬ 
θύνσεων. 

11. Αποδοχή δωρεών εφόσον δεν συνεπάγονται υπο¬ 
χρεώσεις για το Δημόσιο. 

12. Έκδοση αποφάσεων παράτασης συμβατικών προ¬ 
θεσμιών προμήθειας εξοπλισμού. 

13. Έγγραφα προς το Υπουργείο Οικονομίας και Οικο¬ 
νομικών για χαρακτηρισμό ΚΑΕ ως δεκτικών έκδοσης 
χρηματικών ενταλμάτων προπληρωμής. 

14. Έκδοση καταλογιστικών πράξεων. 

15. Καθορισμός των υπηρεσιών που δικαιούνται να 
πραγματοποιούν κρατικές υπεραστικές τηλεφωνικές 
συνδιαλέξεις μέσω Ο.Τ.Ε. 

16. Έγκριση εγκατάστασης τηλετύπων (ΤΕΕΕΧ) και 
τηλεομοιοτυπίας (ΡΑΧ). 

17. Έγκριση εγκατάστασης των κινητήρων αυτοκινήτων 
του Υ.ΠΑΙ.Θ. 

18. Αποδοχή δωρεών αυτοκινήτων προς το Υ.ΠΑΙ.Θ. 

19. Έκδοση αποφάσεων για την πληρωμή της αναθε¬ 
ώρησης δαπανών εξοπλισμού, σύμφωνα με τις σχετι¬ 
κές συμβάσεις προμηθειών εξοπλισμού σε βάρος των 
πιστώσεων του Προγράμματος Δημοσίων Επενδύσεων 
(Π.Δ.Ε.) ή του Τακτικού Προϋπολογισμού. 

20. Έγκριση πρακτικών Εφορευτικών Συμβουλίων της 
Εθνικής Βιβλιοθήκης της Ελλάδας (Ε.Β.Ε.) και των Δη¬ 
μοσίων Βιβλιοθηκών της χώρας και της εφορείας των 
Γενικών Αρχείων του Κράτους (Γ.Α.Κ.). 

21. Αποφάσεις σύστασης, κατάτμησης, συγχώνευσης, 
κατάργησης, μετονομασίας και τροποποίησης του γνω¬ 
στικού αντικειμένου τομέων. 

22. Έγκριση μετακίνησης και φιλοξενίας εκπαιδευτικών 
όλων των βαθμιδών φοιτητών, σπουδαστών και μαθη¬ 
τών, στο πλαίσιο διακρατικών, διμερών και πολυμερών 
συμφωνιών, μνημονίων της Ελλάδας με τρίτες χώρες 
και Διεθνείς Οργανισμούς. 

23. Χορήγηση εκπαιδευτικών αδειών για το εσωτερικό 
και το εξωτερικό. 

24. Χορήγηση άδειας κατοχής δεύτερης θέσης. 

25. Παραπομπή υπαλλήλων γενικά για θέση σε κατά¬ 
σταση διαθεσιμότητας λόγω νόσου ως και έκδοση των 
σχετικών αποφάσεων. 

26. Αποφάσεις απόλυσης υπαλλήλων για σωματική ή 
πνευματική ανικανότητα ως και τα σχετικά παραπεμπτι¬ 
κά ή ερωτήματα προς τα αρμόδια συλλογικά όργανα, 
όπου απαιτείται. 

27. Απαντήσεις σε αιτήματα με τα οποία ζητείται 
τροποποίηση ή συμπλήρωση των κειμένων διατάξεων. 

28. Αναπομπή υποθέσεων για επανεξέταση από τη 
Διοίκηση ή τα αρμόδια Συλλογικά Όργανα. 

29. Υποβολή ερωτήσεων και πληροφοριών προς τα 
Κράτη - Μέλη της Ευρωπαϊκής Ένωσης. 

30. Έγκριση προγραμμάτων φιλοξενίας και σεμιναρίων 
επιμόρφωσης ομογενών εκπαιδευτικών και αποσπώμε- 
νων ή αποσπασμένων εκπαιδευτικών στο εξωτερικό 
μετά την κατ’ αρχήν έγκριση πραγματοποίησης του 
σεμιναρίου. 

31. Προτάσεις στον Υπουργό για την κατάρτιση του 
προγράμματος Δημοσίων Επενδύσεων του Υ.ΠΑΙ.Θ. 

32. Έγκριση συμμετοχής εκπαιδευτικών σε συνέδρια, 
σεμινάρια και εκπαιδευτικά προγράμματα εσωτερικού. 


33. Έγκριση κατάταξης μαθητών. 

34. Χορήγηση εκπαιδευτικών αδειών στο εκπαιδευτι¬ 
κό προσωπικό και στο ειδικό εκπαιδευτικό προσωπικό 
των Τ.Ε.Ι. 

35. Έγγραφα που αφορούν θέματα πινάκων διοριστέων 
εκπαιδευτικών. 

36. Έγκριση υπερωριακής διδασκαλίας εκπαιδευτικών 
από 6 μέχρι 10 ώρες την εβδομάδα. 

37. Ρύθμιση θεμάτων μαθητικής μέριμνας και σχολικών 
κυλικείων. 

38. Έγκριση διενέργειας κατατακτηρίων εξετάσεων 
πτυχιούχων Τριτοβάθμιας Εκπαίδευσης σε Τμήματα 
των Τ.Ε.Ι. 

39. Χορήγηση άδειας απουσίας στο εκπαιδευτικό προ¬ 
σωπικό και το ειδικό εκπαιδευτικό προσωπικό των Τ.Ε.Ι. 

40. Έγκριση εγγραφής ελληνοπαίδων στα ξένα σχο¬ 
λεία. 

41. Χορήγηση κανονικών, φοιτητικών, σπουδαστικών, 
επιμορφωτικών αδειών, αδειών χωρίς αποδοχές, πλην 
των ειδικών και αναρρωτικών, στους Προϊσταμένους 
των Διευθύνσεων και των Προϊσταμένων αυτοτελών 
Τ μημάτων των Γ ενικών Γ ραμματειών του Υ.ΠΑΙ.Θ., όπως 
προβλέπεται από το νόμο. Η αρμοδιότητα αυτή ασκείται 
από τον Προϊστάμενο της Γ ενικής Διεύθυνσης Ανθρώπι¬ 
νου Δυναμικού. Σε περίπτωση που κωλύεται ή δεν υπάρ¬ 
χει η παρούσα αρμοδιότητα ασκείται από τον Προϊστά¬ 
μενο της αρμόδιας Διεύθυνσης Ανθρώπινου Δυναμικού. 

42. Έγκριση μετακίνησης εκτός έδρας των Προϊστα¬ 
μένων Διευθύνσεων και των Προϊσταμένων αυτοτελών 
Τμημάτων των Γενικών Γραμματειών του Υ.ΠΑΙ.Θ. και 
λοιπών Ν.Π.Δ.Δ. αρμοδιότητας Υπουργείου Παιδείας και 
Θρησκευμάτων, όπου απαιτείται. Για τους Προϊσταμέ¬ 
νους Διευθύνσεων και Προϊσταμένους αυτοτελών Τμη¬ 
μάτων των Γ ενικών Γ ραμματειών του Υ.ΠΑΙ.Θ. η αρμοδι¬ 
ότητα αυτή ασκείται από τον Προϊστάμενο της Γ ενικής 
Διεύθυνσης Ανθρώπινου Δυναμικού. 

43. Έγκριση προγράμματος φιλοξενίας εκπροσώπων 
της Ευρωπαϊκής Ένωσης (ΕΈ.) και Διεθνών Οργανισμών. 

44. Έγκριση συμμετοχής ή ορισμού εκπροσώπου του 
Υπουργείου Παιδείας και Θρησκευμάτων σε ομάδες ερ¬ 
γασίας ή σε νομικά πρόσωπα αρμοδιότητας Υπουργείου 
Παιδείας και Θρησκευμάτων. 

45. Χορήγηση άδειας ιδιωτικού έργου με αμοιβή. 

46. Αιτήματα προς την Υπηρεσία Δημοσιονομικού 
Ελέγχου για μεταβίβαση πιστώσεων με επιτροπικά 
εντάλματα. 

47. Ερωτήματα προς τις ανεξάρτητες διοικητικές 
αρχές, το Εθνικό Συμβούλιο Παιδείας (Ε.ΣΥ.Π.) και τα 
επιμέρους Συμβούλιά του. 

48. Έκδοση αποφάσεων έγκρισης προϋπολογισμού 
λειτουργικών εξόδων και ενοικίων Γραφείων Συντονι¬ 
στών Εκπαίδευσης εξωτερικού. 

49. Αποφάσεις μεταφοράς πιστώσεων μεταξύ μειζό- 
νων κατηγοριών εντός του ίδιου ειδικού φορέα ή μεταξύ 
διαφορετικών ειδικών φορέων του τακτικού προϋπολο¬ 
γισμού του Υ.ΠΑΙ.Θ. 

50. Αποφάσεις μεταφοράς πιστώσεων από τον τακτικό 
προϋπολογισμό του ΥΠΑΙΘ στον προϋπολογισμό των 
Περιφερειακών υπηρεσιών εκπαίδευσης. 

51. Ανάθεση διδασκαλίας στα Περιφερειακά Επιμορ¬ 
φωτικά Κέντρα (Π.Ε.Κ.). 

52. Έγκριση προγραμμάτων φιλοξενίας και σεμιναρίων 
επιμόρφωσης ομογενών εκπαιδευτικών ή αποσπασμέ¬ 
νων εκπαιδευτικών στο εξωτερικό. 

53. Παράταση προθεσμίας ορκωμοσίας εκπαιδευτικών. 

54/Εγκριση μεταφοράς θέσης και εκπρόθεσμων εγ¬ 
γραφών σε φοιτητές. 

55. Αποφάσεις και έγγραφα συναρμοδιότητας υπο¬ 
γραφής περισσότερων Διευθύνσεων. 

56. Σύσταση και συγκρότηση συνεργείων υπερωριακής 
απασχόλησης και έγκρισης υπηρεσιακών αδειών του 
Ν. 4250/2014. 

57. Αποφάσεις, πράξεις και γενικά κάθε είδους έγ¬ 
γραφα που εκδίδονται σύμφωνα με τις κείμενες διατά¬ 
ξεις και αφορούν σε θέματα του Αυτοτελούς Τμήματος 
Πολιτικής Σχεδίασης Εκτάκτου Ανάγκης της Γενικής 
Διεύθυνσης Στρατηγικού Σχεδιασμού, Προγραμματισμού 
και Ηλεκτρονικής Διακυβέρνησης. 

58/Εκδοση πράξης παραχώρησης αιγίδας σε δράσεις 
φορέων. 

59. Έγκριση βιβλίων και βοηθημάτων τα οποία δεν 
εκδίδονται από το ΙΤΥΕ Διόφαντος, μετά από σχετική 
εισήγηση του ΙΕΠ. 

ΘΟ.Έγκριση εξαίρεσης μαθητών από προαγωγικές και 
απολυτήριες εξετάσεις λόγω υπηρεσιακού κωλύματος 
ή εξ αυτού μη κάλυψης της ύλης, μετά από αιτιολογη¬ 
μένη έκθεση και εισήγηση του οικείου Περιφερειακού 
Διευθυντή Εκπαίδευσης. 

61. Έγκριση υπαγωγής μαθητών στην κατηγορία των 
κατ’ ιδίαν διδαχθέντων. 

62. Έγκριση μετακίνησης των μελών των Κεντρικών 
Υπηρεσιακών Συμβουλίων, των μελών των Καλλιτεχνι¬ 
κών, Επιστημονικών και άλλων Επιτροπών, της Εφορείας 
των ΓΑΚ και των Συμβουλίων Επιλογής Προσωπικού. 

63. Χορήγηση αδείας ιδιωτικού έργου με ή άνευ αμοι¬ 
βής σε όλα τα στελέχη της εκπαίδευσης, πλήν των 
Περιφερειακών Διευθυντών. 

64. Έγκριση αθλητικών και άλλων αποστολών μαθητών 
και εκπαιδευτικών ως συνοδοί ή προπονητές αυτών στο 
εσωτερικό ή στο εξωτερικό. 

65. Έγκριση μετακίνησης μαθητών και εκπαιδευτι¬ 
κών εκτός αρμοδιότητος της οικείας Περιφερειακής 
Διευθύνσεως για συμμετοχή σε εγκεκριμένες σχολικές 
εκδηλώσεις. 

66. Ερωτήματα σε Φορείς ή Υπηρεσίες αρμοδιότητας 
άλλων Υπουργείων. 

67. Οργάνωση και διεξαγωγή της διαδικασίας αξιολό¬ 
γησης, βάσει του Π.Δ. 152/2013. 

68/Ελεγχος των στοιχείων διαχείρισης εκπαιδευτικού 
προσωπικού, όπως αυτά διαβιβάζονται από τις Περιφε¬ 
ρειακές Υπηρεσίες. 

69. Έγκριση διαβάθμισης χειρισμού απορρήτων εγ¬ 
γράφων υπαλλήλων και προϊσταμένων τμημάτων και 
διευθύνσεων των Υπηρεσιών του ΥΠΑΙΘ. 

70. Έγκριση υπερεργασίας υπαλλήλων, προϊσταμένων 
Τμημάτων και Διευθύνσεων του ΥΠΑΙΘ. 

71. Έγκριση επιμορφωτικών προγραμμάτων διοικητικού 
και εκπαιδευτικού προσωπικού του ΥΠΑΙΘ. 

72. Ίδρυση, κατάργηση, συγχώνευση, υποβιβασμός και 
προαγωγή σχολικών μονάδων πρωτοβάθμιας, δευτε¬ 
ροβάθμιας και δια βίου εκπαίδευσης, αλλά και ίδρυση, 
συγχώνευση ή κατάργηση τομέων και ειδικοτήτων των 
ΕΠΑΛ. 


73. Χορήγηση άδειας ίδρυσης και ανανέωσης λειτουρ¬ 
γίας ιδιωτικών σχολείων Πρωτοβάθμιας και Δευτερο¬ 
βάθμιας εκπαίδευσης και οι τροποποιήσεις αυτών. 

74. Ανάκληση Αδειών ιδιωτικών σχολείων Πρωτοβάθ¬ 
μιας και Δευτεροβάθμιας εκπαίδευσης. 

75. Μεταβίβαση αδειών ιδιωτικών σχολείων Πρωτο¬ 
βάθμιας και Δευτεροβάθμιας εκπαίδευσης. 

76. Χορήγηση στους ιδιωτικούς εκπαιδευτικούς αδειών 
υπηρεσιακής εκπαίδευσης και η διακοπή αυτών. 

77. Ορισμός Διευθυντών και Υποδιευθυντών των ιδιω¬ 
τικών σχολείων Α/θμιας και Β/θμιας εκπαίδευσης. 

78. Αποδοχή παραίτησης των ιδιωτικών εκπαιδευτικών. 

79. Έγκριση τιμών κοστολόγησης διδακτικών συγγραμ¬ 
μάτων που διανέμονται στους φοιτητές των Ανώτα¬ 
των Εκπαιδευτικών Ιδρυμάτων (ΑΕΙ) και των Ανώτατων 
Εκκλησιαστικών Ακαδημιών (ΑΕΑ), καθώς και σχετικές 
αποφάσεις που αφορούν τη διάθεση αυτών στους φοι¬ 
τητές. 

80/Εγκριση δαπάνης για την κάλυψη εξόδων διοργά¬ 
νωσης φοιτητικών Πρωταθλημάτων στην Ελλάδα και 
συμμετοχής Ελλήνων φοιτητών σε διεθνείς αθλητικές 
εκδηλώσεις. 

81. Έγκριση Υποτροφιών σε φοιτητές. 

82. Αποφάσεις διευκόλυνσης στις μετακινήσεις με τα 
Μέσα Μαζικής Μεταφοράς των φοιτητών των ΑΕΙ. 

83. Έγκριση μετακινήσεων στα πλαίσια προγράμματος 
μορφωτικών ανταλλαγών. 

84. Τοποθέτηση υπαλλήλων στα Τμήματα έκαστης 
Διεύθυνσης και μετακίνηση μεταξύ των Τμημάτων της 
ίδιας Διεύθυνσης, εκτός από τους Προϊσταμένους των 
Τ μημάτων, με παράλληλη ενημέρωση της Γ ενικής Διεύ¬ 
θυνσης Ανθρώπινου Δυναμικού του ΥΠΑΙΘ. 

Αρθρο 3 

Στους Προϊσταμένους των Διευθύνσεων της Γ ενικής 
Γραμματείας Υπουργείου Παιδείας και Θρησκευμάτων 
μεταβιβάζουμε το δικαίωμα να υπογράφουν «Με εντολή 
Υπουργού» αποφάσεις, πράξεις και έγγραφα, αρμοδι- 
ότητάς τους, που εκδίδονται σύμφωνα με τις κείμενες 
διατάξεις και αφορούν τα ακόλουθα θέματα: 

1. Παροχή πληροφοριών, στοιχείων και απόψεων της 
Διοίκησης προς το Συμβούλιο της Επικράτειας, το Ελε¬ 
γκτικό Συνέδριο, τις υπηρεσίες του Νομικού Συμβουλίου 
του Κράτους, τα Δικαστήρια και Ανεξάρτητες Διοικη¬ 
τικές Αρχές. 

2. Συγκέντρωση και παροχή πληροφοριών για το εκ¬ 
παιδευτικό σύστημα. 

3. Αποστολή εγγράφων και πληροφοριών προς το 
Νομικό Συμβούλιο για την υποστήριξη των θέσεων της 
υπηρεσίας. 

4. Συγκρότηση επιτροπών εκκαθάρισης των αρχεί¬ 
ων της Διεύθυνσης και του προσωπικού μητρώου των 
υπαλλήλων αρμοδιότητας της Διεύθυνσης. 

5. Χορήγηση αντιγράφων εγγράφων κατά τις κείμενες 
διατάξεις. 

6. Έγγραφα και εισηγήσεις σε θέματα κληροδοτη¬ 
μάτων. 

7. Στεγαστικά θέματα του Υ.ΠΑΙ.Θ. 

8. Θέματα μίσθωσης αυτοκινήτων δημόσιας χρήσης. 

9. Καθορισμός ανώτατου ορίου τηλεφωνικών συνδι¬ 
αλέξεων και καταλογισμός υπέρβασης του επιτρεπό¬ 
μενου ορίου τηλεφωνικών συνδιαλέξεων, εξαιρουμένων 
των συνδέσεων κινητής τηλεφωνίας. 

10. Έγκριση εγκατάστασης τηλεφωνικής σύνδεσης ή 
ευθειών τηλεφωνικών συνδέσεων. 

11. Αποφάσεις ορισμού επιβλεπόντων, συγκρότηση 
επιτροπής παραλαβής υλικών, ειδών εξοπλισμού ή ερ¬ 
γασιών εγκατάστασης και λειτουργίας εξοπλισμού. 

12. Εκκαθάριση και εντολή πληρωμής τακτικών και 
έκτακτων αποδοχών, αποζημιώσεων και λοιπών απολα¬ 
βών του προσωπικού κάθε φύσης και σχέσης εργασίας, 
ανεξάρτητα από το ύψος του ποσού, με την επιφύ¬ 
λαξη της απόφασης που ισχύει, για την εκκαθάριση 
και εντολή πληρωμής των ανωτέρω απολαβών για το 
προσωπικό του Υ.ΠΑΙ.Θ. 

13. Ορκωμοσία του κάθε φύσης προσωπικού. 

14. Υπογραφή συμβάσεων πρόσληψης προσωπικού με 
σχέση εργασίας ιδιωτικού δικαίου. 

15. Απαντήσεις σε αναφορές, έγγραφα πολιτών, συλ¬ 
λόγων κ.λπ. 

16. Ερωτήματα προς το Υπηρεσιακό Συμβούλιο για 
θέματα υπηρεσιακής κατάστασης υπαλλήλων. 

17. Αποφάσεις μονιμοποίησης, κατάταξης, ένταξης και 
χορήγησης μισθολογικών κλιμακίων και επιδομάτων του 
κάθε σχέσης εργασίας προσωπικού. 

18. Χορήγηση κανονικών, φοιτητικών, σπουδαστικών, 
επιμορφωτικών αδειών, αδειών χωρίς αποδοχές και λοι¬ 
πών αδειών, πλην των ειδικών και αναρρωτικών, όπου 
απαιτείται, σε υπαλλήλους που είναι Προϊστάμενοι 
Τμημάτων. Η αρμοδιότητα ασκείται από τον αρμόδιο 
Προϊστάμενο της Διεύθυνσης Ανθρώπινου Δυναμικού. 

19/Εκδοση πράξης αποδοχής παραίτησης υπαλλήλων. 

20. Έγγραφα για θέματα φοιτητικά, που ρυθμίζονται 
από τις κείμενες διατάξεις. 

21. Πρόσκληση εκδήλωσης ενδιαφέροντος, συγκρότη¬ 
ση επιτροπών αξιολόγησης για την ανάθεση μελετών 
για ποσό δαπάνης από 60.000,01 Ευρώ μέχρι 200.000,00 
Ευρώ σε βάρος των πιστώσεων του τακτικού προϋπο¬ 
λογισμού ή του Προγράμματος Δημοσίων Επενδύσεων 
(Π.Δ.Ε.). 

22. Αποφάσεις ανάθεσης έργου, μελέτης ή προμήθειας 
και αποφάσεις έγκρισης ή αναγνώρισης κάθε (ρύσε¬ 
ως δαπάνης από τον Τακτικό Προϋπολογισμό ή τον 
Προϋπολογισμό Δημοσίων Επενδύσεων για ποσά από 
60.000,01 Ευρώ μέχρι 200.000,00 Ευρώ. 

23. Αποφάσεις έγκρισης διενέργειας μειοδοτικών δια¬ 
γωνισμών και κατακύρωσης των αποτελεσμάτων τους 
για κάθε φύσης έργα, περιλαμβανομένων και των κτιρι- 
ακών που πραγματοποιούνται σε βάρος των πιστώσεων 
του Π.Δ.Ε. όταν ο προϋπολογισμός των έργων αυτών 
είναι από 60.000,01 Ευρώ μέχρι 200.000,00 Ευρώ. 

24. Υπογραφή συμβάσεων ποσού από 60.000,01 Ευρώ 
μέχρι 200.000,00 Ευρώ. 

25. Αποφάσεις συγκρότησης επιτροπών διενέργειας 
διαγωνισμών προμηθειών, επιτροπών εξέτασης εν¬ 
στάσεων, επιτροπών παραλαβής και εκτέλεσης έργου 
ή εργασιών και μελετών από 60.000,01 Ευρώ μέχρι 
200.000,00 Ευρώ. 

26. Αποφάσεις έγκρισης συγκριτικών πινάκων των 
εκτελουμένων έργων και μελετών από 60.000,01 Ευρώ 
μέχρι 200.000,00 Ευρώ. 

27. Αποφάσεις, πράξεις και έγγραφα, που αφορούν 
στο Π.Δ. 4/2002 με οικονομικό αντικείμενο από 60.000,01 
Ευρώ μέχρι 200.000,00 Ευρώ. 

28. Αποφάσεις έγκρισης δαπάνης, έκδοσης και παρά¬ 
τασης ενταλμάτων προπληρωμής όταν το ποσό είναι 
από 60.000,01 Ευρώ μέχρι 200.000,00 Ευρώ. 


29. Αποφάσεις ανάληψης υποχρέωσης για ποσά άνω 
των 60.000 ευρώ. 

30. Έγκριση ημερίδων. 

31. Κύρωση πινάκων προακτέων. 

32. Έγκριση κίνησης κρατικών αυτοκινήτων εντός 
έδρας. 

33. Έκδοση αποφάσεων προαγωγής υπαλλήλων των 
Γενικών Γραμματειών του Υ.ΠΑΙ.Θ. 

34. Μελέτη, σχεδιασμός και προμήθεια κάθε είδους 
έντυπου και λοιπού υλικού για τη διεξαγωγή των εξετά¬ 
σεων για την Πιστοποίηση της Γνώσης Ξένων Γλωσσών. 

35. Χορήγηση άδειας επάρκειας προσόντων ξένων 
γλωσσών. 

36. Έγκριση πρόσληψης αλλοδαπών σε ιδιωτικά σχο¬ 
λεία. 

37. Έγγραφα για θέματα μαθητικά, που ρυθμίζονται 
από τις κείμενες διατάξεις. 

38. Έγκριση παρακολούθησης από τους μαθητές θε¬ 
ατρικών παραστάσεων και κινηματογραφικών ταινιών 
εντός των σχολικών μονάδων. 

39. Χορήγηση και κατανομή στις Διευθύνσεις Εκπαί¬ 
δευσης βιβλίων και λοιπού σχολικού υλικού που αγο¬ 
ράζονται από πιστώσεις του λογαριασμού Μαθητικής 
Πρόνοιας. 

40. Οργάνωση αθλητικών δραστηριοτήτων των σχο¬ 
λείων και χορήγηση αθλητικού υλικού. 

41. Χορήγηση άδειας σε Συντονιστές Εκπαίδευσης. 

42. Έγκριση διενέργειας κατατακτηρίων εξετάσεων 
μαθητών ξένων σχολείων. 

43. Αντιστοιχία τίτλων ξένων σχολείων προς τους 
χορηγούμενους από τα ελληνικά σχολεία. 

44. Καθορισμός αντιστοιχίας τάξεων για μετεγγραφή 
σε ελληνικά σχολεία μαθητών ξένων σχολείων εξωτε¬ 
ρικού και εσωτερικού. 

45. Έγκριση πρόσληψης προσωπικού με σύμβαση στα 
προξενικά σχολεία του εξωτερικού. 

46. Εκπρόθεσμες εγγραφές και μετεγγραφές μαθητών 
κατά παρέκκλιση των κειμένων διατάξεων. 

47. Χορήγηση άδειας διδασκαλίας σε αλλοδαπούς 
εκπαιδευτικούς των ξένων σχολείων. 

48. Θέματα οργάνωσης και λειτουργίας σχολικών βι¬ 
βλιοθηκών. 

49. Χορήγηση άδειας για διεξαγωγή επιστημονικών 
ερευνών και μελετών σε σχολεία. 

δΟ.Έγκριση συμμετοχής σχολείων σε εκδηλώσεις, δι¬ 
ενέργεια εράνων, ομιλίες και λοιπές εκδηλώσεις. 

51. Έγκριση εγγραφής σε σχολεία Διαπολιτισμικής 
Εκπαίδευσης. 

52. Έγκριση επίσκεψης προσώπων και φορέων στα 
σχολεία. 

53. Χορήγηση άδειας ανατροφής παιδιού Ελλήνων 
εκπαιδευτικών των ξένων σχολείων. 

54. Έγκριση μετακίνησης στο εσωτερικό και εξω¬ 
τερικό μελών και εισηγητών θεμάτων της Κεντρικής 
Εξεταστικής Επιτροπής και κάθε φύσης προσωπικού 
που ασχολείται με τις εξετάσεις για το Πιστοποιητικό 
Γλωσσομάθειας που διενεργεί η Διεύθυνση Εξετάσεων 
και Πιστοποιήσεων. 

55. Έγκριση μετακίνησης εκτός έδρας των Προϊσταμέ¬ 
νων Τμημάτων και των υπαλλήλων των Γ ενικών Γ ραμμα- 
τειών του Υ.ΠΑΙ.Θ., των υπαλλήλων περιφερειακών υπη¬ 
ρεσιών και λοιπών Ν.Π.Δ.Δ. αρμοδιότητας Υπουργείου 
Παιδείας και Θρησκευμάτων, όπου απαιτείται. 

56. Έγκριση συμμετοχής των υπαλλήλων του Υπουρ¬ 
γείου σε συνέδρια, σεμινάρια και εκπαιδευτικά προ¬ 
γράμματα εσωτερικού. 

57. Αποδοχή υποτρόφων στα πλαίσια των μορφωτικών 
ανταλλαγών. 

58. Έγκριση μορφωτικών ανταλλαγών φοιτητών και 
συμμετοχής τους σε διεθνείς εκδηλώσεις. 

59. Έγκριση πραγματοποίησης σεμιναρίων εκπαιδευ¬ 
τικών προγραμμάτων εσωτερικού. 

60. Έγκριση εκπαιδευτικών ανταλλαγών με άλλες χώ¬ 
ρες. 

61. Έγκριση σπουδαστικών εκδρομών για το εσωτε¬ 
ρικό. 

62. Αποφάσεις για τη λειτουργία ιστορικών φιλολογι¬ 
κών ή λαογραφικών αρχείων. 

63. Προτάσεις για την κατάρτιση προγραμμάτων επι¬ 
μόρφωσης των υπαλλήλων Γενικών Αρχείων σε συνερ¬ 
γασία με τους λοιπούς συναρμόδιους φορείς. 

64. Ετήσια έγκριση του προγράμματος των επισκέ¬ 
ψεων στο ίδρυμα της Βουλής και της μετακίνησης των 
σχολείων σύμφωνα με τις κείμενες διατάξεις. 

65. Χορήγηση αδειών του άρθρου 53 του Ν. 3528/2007 
(ΦΕΚ Α' 26) στους ιδιωτικούς εκπαιδευτικούς. 

66. Αιτήματα για αύξηση ποσοστού διάθεσης πιστώσε¬ 
ων τακτικού προϋπολογισμού του ΥΠΑΙΘ ανεξαρτήτως 
ύψους. Η συγκεκριμένη αρμοδιότητα ασκείται από τον 
Προϊστάμενο της Διεύθυνσης Τακτικού Προϋπολογι¬ 
σμού, ΜΠΔΣ και ΠΔΕ. 

67. Αποφάσεις αυξομείωσης πιστώσεων που αφορούν 
αποδοχές λόγω μετάταξης απόσπασης ή μετακίνησης 
υπαλλήλου ανεξαρτήτως ύψους μεταξύ φορέων του 
τακτικού προϋπολογισμού του ΥΠΑΙΘ. Η συγκεκριμένη 
αρμοδιότητα ασκείται από τον Προϊστάμενό της. 

68. Έγκριση βιβλίων και βοηθημάτων για τις σχολικές 
βιβλιοθήκες, μετά από σχετική γνωμοδότηση του ΙΕΠ. 

69. Ερωτήματα σε φορείς και Υπηρεσίες αρμοδιότη¬ 
τας ΥΠΑΙΘ (ΙΕΠ, ΕΟΠΠΕΠ, ΔΟΑΤΑΠ, ΑΔΙΠΠΔΕ, ΙΔΕΚΕ, 
ΑΔΙΠ κ.ά). 

70. Ορισμός και έγκριση διαχειριστικών επιτροπών και 
Συντονιστικών ΚΠΕ. 

71. Έγκριση διεξαγωγής κάθε μορφής δράσεων των 
ΚΠΕ. 

72. Έγκριση μαθητικών αγώνων και εκδηλώσεων με¬ 
ταξύ σχολικών μονάδων διαφόρων Περιφερειακών Δι¬ 
ευθύνσεων Εκπαίδευσης. 

73. Έγκριση μετακίνησης Συντονιστών Εκπαίδευσης 
Εξωτερικού, Επιθεωρητών Ευρωπαϊκών Σχολείων και 
λοιπών στελεχών αρμοδιότητας της Διεύθυνσης ΠΟΔΕ. 

74. Έλεγχος στοιχείων σχεδιασμού και οργάνωσης εκ¬ 
παιδευτικών μονάδων αρμοδιότητας Διεύθυνσης ΠΟΔΕ 
και στοιχείων διαχείρισης, αξιολόγησης, μεταβολών και 
πειθαρχικού ελέγχου του προσωπικού αρμοδιότητας 
Διεύθυνσης ΠΟΔΕ, πλήν των Συντονιστών Εκπαίδευσης. 

75. Έγκριση εγγραφής μαθητών σε ξένο σχολείο που 
ακολουθεί ξένο εκπαιδευτικό πρόγραμμα. 

76. Απάντηση σε ερωτήματα περιφερειακών υπηρε¬ 
σιών επί προβλεπομένων διαδικασιών. 

77. Έγκριση παράλληλης στήριξης σε μαθητές με μα¬ 
θησιακές δυσκολίες. 

78. Έγκριση παροχής συνοδών (Ειδικού Βοηθητικού 
Προσωπικού). 

79. Συγκρότηση επιτροπών για την προμήθεια αγαθών, 
διαχείριση και παραλαβή υλικού και την πιστοποίηση 
εκτέλεσης εργασιών των Βιβλιοθηκών και ΓΑΚ. 


Αρθρο 4 

Στους Προϊσταμένους των Τμημάτων της Γενικής 
Γραμματείας Υπουργείου Παιδείας και Θρησκευμάτων 
μεταβιβάζουμε το δικαίωμα να υπογράφουν «Με εντολή 
Υπουργού» αποφάσεις, πράξεις και έγγραφα, αρμοδι- 
ότητάς τους, που εκδίδονται σύμφωνα με τις κείμενες 
διατάξεις και αφορούν τα ακόλουθα θέματα: 

1. Πρόσκληση εκδήλωσης ενδιαφέροντος, συγκρότηση 
επιτροπών αξιολόγησης για την ανάθεση μελετών για 
ποσό δαπάνης μέχρι 60.000,00 Ευρώ, σε βάρος των 
πιστώσεων του τακτικού προϋπολογισμού ή του Προ¬ 
γράμματος Δημοσίων Επενδύσεων (Π.Δ.Ε.). 

2. Αποφάσεις ανάθεσης έργου, μελέτης ή προμήθειας 
και αποφάσεις έγκρισης ή αναγνώρισης κάθε (ρύσε¬ 
ως δαπάνης από τον Τακτικό Προϋπολογισμό ή τον 
Προϋπολογισμό Δημοσίων Επενδύσεων για ποσά μέχρι 
60.000,00 Ευρώ. 

3. Αποφάσεις έγκρισης διενέργειας μειοδοτικών δια¬ 
γωνισμών και κατακύρωσης των αποτελεσμάτων τους 
για κάθε φύσης έργα, περιλαμβανομένων και των κτιρι- 
ακών που πραγματοποιούνται σε βάρος των πιστώσεων 
του Π.Δ.Ε. όταν ο προϋπολογισμός των έργων αυτών 
είναι μέχρι 60.000,00 Ευρώ. 

4. Υπογραφή συμβάσεων ποσού μέχρι 60.000,00 Ευρώ. 

5. Αποφάσεις συγκρότησης επιτροπών διενέργειας 
διαγωνισμών προμηθειών, επιτροπών εξέτασης ενστά¬ 
σεων, επιτροπών παραλαβής και εκτέλεσης έργου ή 
εργασιών και μελετών μέχρι 60.000,00 Ευρώ. 

6. Αποφάσεις έγκρισης συγκριτικών πινάκων των εκτε- 
λουμένων έργων και μελετών μέχρι 60.000,00 Ευρώ. 

7. Αποφάσεις, πράξεις και έγγραφα, που αφορούν στο 
Π.Δ. 4/2002 με οικονομικό αντικείμενο μέχρι 60.000,00 
Ευρώ. 

8. Αποφάσεις έγκρισης κάθε φύσης δαπάνης, έκδο¬ 
σης και παράτασης ενταλμάτων προπληρωμής όταν το 
ποσό είναι μέχρι 60.000,00 Ευρώ. 

9. Αποφάσεις ανάληψης υποχρέωσης για ποσά έως 
και των 60.000,00 Ευρώ. 

10. Αποστολή στοιχείων προς τα Υπηρεσιακά Συμβού¬ 
λια και άλλα συλλογικά όργανα αρμοδιότητας Υ.ΠΑΙ.Θ.. 

11. Έγγραφα με τα οποία ζητούνται συμπληρωματικά 
στοιχεία επί εκκρεμών υποθέσεων. 

12. Έγγραφα παροχής στοιχείων ή πληροφοριών σε 
άλλες Υπηρεσίες, αρχές και συλλογικά όργανα για την 
ολοκλήρωση υποθέσεων. 

13. Πάσης φύσεως διαβιβαστικά έγγραφα. 

14. Χορήγηση αντιγράφων των εγγράφων από τα πα¬ 
λαιό αρχεία του Υ.ΠΑΙ.Θ.. Η αρμοδιότητα αυτή ασκείται 
από τον Προϊστάμενο Τμήματος Πρωτοκόλλου Αρχείων 
και Μέριμνας της Διεύθυνσης Ηλεκτρονικών - Δικτυακών 
Υποδομών του Υ.ΠΑΙ.Θ. 

15. Επισημειώσεις για τη θέση εγγράφων στο αρχείο. 

16. Επικύρωση του γνήσιου της υπογραφής. Η αρμο¬ 
διότητα αυτή ασκείται από τους Προϊσταμένους των 
Τμημάτων και των αυτοτελών υπηρεσιακών μονάδων 
του Υ.ΠΑΙ.Θ. 

17. Βεβαίωση ανάληψης υπηρεσίας υπαλλήλων. 

18. Επικύρωση αντιγράφων εγγράφων. Η αρμοδιότητα 
αυτή ασκείται από τον Προϊστάμενο του Τμήματος που 
εκδίδει το έγγραφο και γενικότερα, διαζευκτικά, από 
τον Προϊστάμενο του Τμήματος Πρωτοκόλλου, Αρχείων 
και Μέριμνας της Διεύθυνσης Ηλεκτρονικών-Δικτυακών 
Υποδομών, τον Προϊστάμενο του Τμήματος Α' Ανθρώ- 

πινου Δυναμικού Γενικής Γραμματείας ΥΠΑΙΘ και Γενι¬ 
κής Γραμματείας Θρησκευμάτων, τον Προϊστάμενο του 
Τμήματος Α' Ανθρώπινου Δυναμικού ΤομέαΈρευνας και 
Τεχνολογίας και τον Προϊστάμενο του Τμήματος Β' Αν¬ 
θρώπινου Δυναμικού Τομέα Δια Βίου Μάθησης και Νέας 
Γ ενιάς της Γ ενικής Διεύθυνσης Ανθρώπινου Δυναμικού. 

19. Χορήγηση βεβαιώσεων σε ιδιώτες με βάση τα στοι¬ 
χεία που υπάρχουν στην υπηρεσία. 

20. Έγγραφα για ατελή εισαγωγή εξοπλιστικών μέσων 
και οργάνων. 

21. 'Εγγραφα προς εκμισθωτές για θέματα συντήρησης 
κτιριακών και λοιπών εγκαταστάσεων ή αποκατάστασης 
φθορών και ζημιών. 

22. Έκδοση επιταγών, εντολών και ενταλμάτων πλη¬ 
ρωμής δαπάνης από ειδικούς λογαριασμούς, σε εκτέ¬ 
λεση σχετικής απόφασης, ανεξάρτητα από το ύψος του 
ποσού. 

23. Θεώρηση πινάκων μισθωμάτων. 

24. Προβλέψεις μηνιαίων πληρωμών. 

25/Εγγραφα προς την Υ.Δ.Ε. για τη χορήγηση βεβαί¬ 
ωσης για την ύπαρξη πίστωσης. 

26. Έγκριση καταβολής νοσηλειών. 

27. Κοινοποίηση αποφάσεων διορισμών και μεταβολών 
υπηρεσιακής κατάστασης. 

28. Πράξεις αλλαγής επωνύμου υπαλλήλου. 

29. Χορήγηση βεβαιώσεων στους υπαλλήλους για την 
υπαλληλική τους κατάσταση και τις αποδοχές τους. 

30. Βεβαίωση για τη μη υπέρβαση των επιτρεπόμενων 
ημερών κίνησης εκτός έδρας. 

31. Θέματα έκδοσης ανανέωσης και επέκτασης υπη¬ 
ρεσιακών διαβατηρίων. 

32. Ερωτήματα και παραπομπές υπαλλήλων στις αρ¬ 
μόδιες υγειονομικές επιτροπές. 

33. Θεώρηση βιβλιαρίων υγείας. Η αρμοδιότητα αυτή 
ασκείται από τον αντίστοιχο Προϊστάμενο του Τμήμα¬ 
τος Α' της Διεύθυνσης Ανθρώπινου Δυναμικού Γ ενικής 
Γ ραμματείας ΥΠΑΙΘ. 

34. Έγγραφα προς τα ασφαλιστικά ταμεία για την επι¬ 
στροφή κρατήσεων που καταβλήθηκαν αχρεωστήτως. 

35. Αποστολή στην υπηρεσία συντάξεων των δικαιο- 
λογητικών συνταξιοδότησης των υπαλλήλων. 

36. Θεώρηση τίτλων σπουδών. 

37. Υπογραφή των δελτίων επιτυχίας των εισαγομέ- 
νων φοιτητών και σπουδαστών στην Τριτοβάθμια Εκ¬ 
παίδευση. 

38. Προτάσεις προς το Υπουργείο Διοικητικής Με¬ 
ταρρύθμισης και Ηλεκτρονικής Διακυβέρνησης για τη 
μετακίνηση εκτός έδρας κρατικών αυτοκινήτων. 

39. Έγγραφα προς εκμισθωτές για θέματα συντήρησης 
κτιριακών και λοιπών εγκαταστάσεων. 

40. Έγγραφα προς Δ.Ε.Η., Ο.Τ.Ε., Ε.Υ.Δ.Α.Π., για νέες 
εγκαταστάσεις και αποκαταστάσεις βλαβών. 

41. Έγκριση μεταφοράς και επισκευής τηλεφωνικής 
σύνδεσης. 

42. Επικύρωση των αντιγράφων των εξερχόμενων δι¬ 
αβαθμισμένων εγγράφων. Η αρμοδιότητα αυτή ασκείται 
και από τον Προϊστάμενο του αυτοτελούς Τμήματος 
Πολιτικής Σχεδίασης Εκτάκτου Ανάγκης. 


43. Χορήγηση κανονικών και λοιπών αδειών. Για τους 
υπαλλήλους που υπηρετούν στις Γ ενικές Γ ραμματείες 
του Υ.ΠΑΙ.Θ. η αρμοδιότητα ασκείται από τον Προϊστά¬ 
μενο του αντίστοιχο Τμήματος της Διεύθυνσης Ανθρω¬ 
πίνου Δυναμικού της Γ ενικής Γ ραμματείας Υ.ΠΑΙ.Θ. 

44. Χορήγηση ειδικών και αναρρωτικών αδειών στους 
Προϊσταμένους Γ ενικών Διευθύνσεων, Διευθύνσεων και 
Τμημάτων των Γενικών Γραμματειών και αυτοτελών 
υπηρεσιακών μονάδων του Υ.ΠΑΙ.Θ. Η αρμοδιότητα 
ασκείται από τον Προϊστάμενο του αντίστοιχο Τμήμα¬ 
τος της Διεύθυνσης Ανθρωπίνου Δυναμικού της Γ ενικής 
Γ ραμματείας Υ.ΠΑΙ.Θ. 

45. Έκδοση διαπιστωτικών πράξεων για την απόλυ¬ 
ση υπαλλήλων λόγω τριακονταπενταετίας και ορίου 
ηλικίας. 

46. Χορήγηση υλικού στις υπηρεσίες των Γενικών 
Γραμματειών του Υ.ΠΑΙ.Θ.. Η αρμοδιότητα αυτή ασκείται 
από τον Προϊστάμενο του αρμόδιου Τμήματος. 

Άρθρο 5 

Τελικές διατάξεις 

1. Σε περίπτωση κωλύματος ή απουσίας του Γ ενικού 
Γραμματέα Υπουργείου Παιδείας και Θρησκευμάτων, 
οι αρμοδιότητες αυτού ασκούνται από τον Υπουργό. 

2. Σε περίπτωση ελλείψεως, απουσίας ή κωλύματος 
του Προϊσταμένου της Γ ενικής Διεύθυνσης του Υ.ΠΑΙ.Θ., 
τις αρμοδιότητες αυτού ασκεί ο Γ ενικός Γ ραμματέας. 

3. Αν κωλύεται ή απουσιάζει ο Προϊστάμενος της Δι¬ 
εύθυνσης και ο νόμιμος αναπληρωτής του, οι αρμοδιό- 
τητές του ασκούνται από τον Προϊστάμενο του καθ’ ύλη 
αρμόδιου Τμήματος. 

4. Η κατά τα προηγούμενα άρθρα μεταβίβαση δικαιώ¬ 
ματος στους Προϊσταμένους Διευθύνσεων και Τμημάτων 
να υπογράφουν «Με εντολή Υπουργού» ισχύει και για 
τους νόμιμους αναπληρωτές τους, σε περίπτωση ελ¬ 
λείψεως, απουσίας ή κωλύματος τους. 

5. Ο Προϊστάμενος της Διεύθυνσης έχει τις αρμο¬ 
διότητες των Προϊσταμένων των Τμημάτων αυτής σε 
περίπτωση που απουσιάζουν ή κωλύονται οι ίδιοι και 
οι νόμιμοι αναπληρωτές τους. 

6. Το αρμόδιο ανώτερο ιεραρχικά όργανο μπορεί, 
κατά την κρίση του, να ζητά από το αρμόδιο κατώτερο 
ιεραρχικά όργανο να του προσκομίσει για υπογραφή 
έγγραφα, αποφάσεις κλπ., αν αυτό επιβάλλεται από 
ειδικούς λόγους. 

7. Το αρμόδιο όργανο μπορεί, σε εξαιρετικές περι¬ 
πτώσεις, να προσκομίζει για υπογραφή στο ανώτερο 
ιεραρχικά όργανο αποφάσεις κλπ., με αιτιολογημένη 
επισημείωσή του στο έγγραφο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 29 Οκτωβρίου 2014 

Ο ΥΠΟΥΡΓΟΣ 

ΑΝΔΡΕΑΣ ΛΟΒΕΡΔΟΣ 

ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 6 προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ΐ") 


Ηλεκτρονική Διεύθυνση: ήίίρ://νννννν.β1.9Γ - β-πιαϊΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020298805 1 1 140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































